एमसी में विलय किए जाने पर कोर्ट जाएंगे लंबीधार के लोग
सालोंसे नगर निगम में विलय की आस में लंबीधार के लोगों ने अब हाईकोर्ट में जाएंगे। ढली के साथ लगते लंबीधार एरिया में 100 से अधिक भवन मालिक हैं, जो सालों से निगम प्रशासन और सरकार के समक्ष विलय की मांग कर रहे हैं। इसको लेकर लोगाें और ढली वार्ड के पार्षद कई बार प्रस्ताव निगम प्रशासन को सौंप चुके हैं, लेकिन अभी हाल ही में हुई नगर निगम की डिलिमिटेशन में भी इस एरिया को एमसी में नहीं जोड़ा गया है। इससे नाराज अब लोगों ने हाईकोर्ट का दरवाजा खटखटाने का मन बनाया है। कई लोगों का आरोप है कि इस एरिया के साथ सरकार की ओर से जानबूझ कर पक्षपात किया जा रहा है। ढली वार्ड के पार्षद शैलेंद्र चौहान ने कहा कि अब वे अपनी लड़ाई को कोर्ट के माध्यम से जीत कर ही दम लेंगे वहीं, पार्षद ने आरोप लगाया है कि नगर निगम में उन गांवों को भी शामिल कर लिया गया है, जो कि एमसी में विलय का विरोध करते रहे। जबकि वे लोग कई सालों से मांग कर रहे हैं उनकी मांगों को माना नहीं जा रहा है।
दोबार हाउस से पास हो चुका है प्रस्ताव: लंबीधारएरिया को नगर निगम में शामिल करने को लेकर नगर निगम के हाउस में दो बार प्रस्ताव पास कर सरकार को भेजा जा चुका है।
वर्ष 2013 में पहली बार हाउस में लंबीधार को नगर निगम एरिया में विलय करने को लेकर प्रस्ताव लाया गया था, जिसे सदन ने सर्वसम्मति के साथ पास कर सरकार को भेजा था। इसके बाद वर्ष 2016 में भी ऐसा ही एक प्रस्ताव पास कर सरकार को भेजा गया था, लेकिन लंबीधार एरिया को अभी भी एमसी एरिया में नहीं जोड़ा गया है। इसके अलावा जब जिला प्रशासन वार्डों को तय कर रहा था तो मांगे गए सुझावों में भी कई लोगाें की ओर से लिखित में लंबीधार को शामिल करने का सुझाव दिया गया था, जिसे दरकिनार कर वार्डों की घोषणा कर दी।
मुख्यमंत्री से भी लगा चुके गुहार
ढलीवार्ड के पार्षद शैलेंद्र चौहान ने कहा कि वे कई बार प्रशासन से अपनी मांग को लेकर मिल चुके हैं। इसके अलावा वे स्वयं दो बार प्रतिनिधिमंडल के साथ मुख्यमंत्री के साथ इस मामले के विषय में मिल चुके हैं, लेकिन राजनीतिक कारणों के चलते इस एरिया को एमसी में शामिल नहीं किया जा रहा है। उन्होंने कहा कि अब मुख्यमंत्री के ढली में प्रस्तावित दौरे के दौरान भी उनके समक्ष अपनी मांग को पूर जोर तरीके से उठाया जाएगा।
इंद्रनगर शहर का सबसे छोटा वार्ड
अभीहाल ही में प्रशासन की ओर से तैयार किए गए नए वार्डों के प्रस्ताव में इंद्रनगर वार्ड बनाने का निर्णय लिया है। पार्षद का कहना है कि इंद्रनगर वार्ड निगम का सबसे छोटा वार्ड होगा। वार्ड में केवल एक हजार के करीब मतदाता होंगे। यदि इस वार्ड में लंबीधार एरिया को शामिल कर लिया जाए। चूंकी ये क्षेत्र इंद्रनगर वार्ड के साथ सटा हुआ है, तो वार्ड का आकार सही जाएगा। इसके अलावा लोगों को एमसी की ओर से दी जा रही सुविधांए भी मिल जाएंगी।
hin_Deva hin_Deva hin_Deva hin_Deva awa_Deva hin_Deva bho_Deva hin_Deva